CELEX: 31991D0042
Language: lv
Date: 1991-01-08 00:00:00
Title: Komisijas lēmums (1991. gada 8. janvāris), ar ko nosaka piemērojamos kritērijus, lai izveidotu ārkārtas rīcības plānus mutes un nagu sērgas kontrolei, piemērojot Padomes Direktīvas 90/423/EEK 5. pantu

Svarīgs juridisks paziņojums

|

31991D0042

Oficiālais Vēstnesis L 023 , 29/01/1991 Lpp. 0029 - 0030 Speciālizdevums somu valodā: Nodaļa 3 Sējums 36 Lpp. 0100  Speciālizdevums zviedru valodā: Nodaļa 3 Sējums 36 Lpp. 0100 

		Komisijas lēmums(1991. gada 8. janvāris),ar ko nosaka piemērojamos kritērijus, lai izveidotu ārkārtas rīcības plānus mutes un nagu sērgas kontrolei, piemērojot Padomes Direktīvas 90/423/EEK 5. pantu(91/42/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1990. gada 26. jūnija Direktīvu 90/423/EEK, ar kuru groza Direktīvu 85/511/EEK, ar ko ievieš Kopienas pasākumus mutes un nagu sērgas kontrolei, Direktīvu 64/432/EEK par dzīvnieku veselības problēmām, kas ietekmē liellopu un cūku tirdzniecību Kopienā un Direktīvu 72/462/EEK par veselības un veterinārās pārbaudes jautājumiem, ievedot liellopus, cūkas un svaigu gaļu no ārpus Kopienas valstīm [1], un jo īpaši tās 5. pantu,tā kā Direktīvas 90/423/EEK 5. panta 2. punktā noteikts, ka Komisija nosaka kritērijus, kurus jāpiemēro, izveidojot valstu ārkārtas rīcības plānus;tā kā minētajiem kritērijiem jānodrošina, ka valstu ārkārtas rīcības plāni, ko dalībvalstis iesniedz Komisijai, nosaka ātru un efektīvu mutes un nagu sērgas uzliesmojuma apkarošanu;tā kā ir vēlams, ka Komisija vajadzības gadījumā var pieņemt paskaidrojumus par minētajiem kritērijiem;tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,IR PIEŅĒMUSI ŠO LĒMUMU.1. pantsLai ārkārtas rīcības plānus, kurus dalībvalstis iesniedz Komisijai, varētu apstiprināt saskaņā ar Direktīvas 90/423/EEK 5. panta 4. punktā paredzēto pasākumu, tiem jāatbilst pielikumā izklāstītajiem kritērijiem.2. pants1. Komisija var pieņemt ieteikumus, kuros izklāsta paskaidrojumus par pielikumā paredzētajiem kritērijiem.2. Komisija publicē 1. punktā minētos ieteikumus.3. pantsŠis lēmums ir adresēts dalībvalstīm.Briselē, 1991. gada 8. janvārīKomisijas vārdā —Komisijas loceklisRay Mac Sharry[1] OV L 224, 18.8.1990., 13. lpp.--------------------------------------------------PIELIKUMSKritēriji ārkārtas rīcības plāniemĀrkārtas rīcības plāni atbilst vismaz šādiem kritērijiem:1) tāda krīzes centra izveide valsts līmenī, kas koordinē visus kontroles pasākumus attiecīgajā dalībvalstī.2) tiek izveidots saraksts par vietējiem slimības kontroles centriem ar atbilstīgām iekārtām, lai vietējā līmenī koordinētu slimību kontroles pasākumus;3) tiek sniegta sīkāka informācija par kontroles pasākumos iesaistīto personālu, tā kvalifikāciju un kompetenci;4) katram vietējam slimību kontroles centram jāspēj ātri sazināties ar personām vai organizācijām, kas ir tieši vai netieši iesaistītas uzliesmojumā;5) iekārtas un materiāli ir pieejami, lai pienācīgi veiktu slimību kontroles pasākumus;6) tiek sniegti sīki izstrādāti norādījumi par veicamo rīcību infekcijas vai inficēšanās aizdomu un apstiprinājuma gadījumā, tostarp par ierosinātajiem liemeņu iznīcināšanas līdzekļiem;7) tiek veidotas mācību programmas, lai uzturētu un paaugstinātu kvalifikāciju praktiskajās un administratīvajās procedūrās;8) diagnostikas laboratorijās jābūt aprīkojumam pēcnāves apskatei, nepieciešamajām seroloģijas, histoloģijas utt. iespējām, kā arī jāsaglabā ātras diagnostikas iemaņas. Jāpanāk vienošanās par ātru paraugu pārvietošanu;9) tiek sniegti dati par paredzamo mutes un nagu sērgas vakcīnu daudzumu, kas būtu nepieciešams ārkārtējas vakcinācijas atkārtotas ieviešanas gadījumā;10) tiek izveidoti noteikumi, lai nodrošinātu tiesību aktos noteiktās tiesības, kas nepieciešamas ārkārtas rīcības plānu īstenošanai.--------------------------------------------------